Hanna Katrin Fridriksson

Hanna Katrin Fridriksson (; ) — İslandiya siyasətçisi və dövlət xadimi, "İntibah" Partiyasının üzvü, 21 dekabr 2024-cü ildən İslandiyanın Sənaye Naziri, 2016-cı ildən altinqin üzvü, keçmiş həndbolçu, milli komandanın oyunçusu. İdman karyerasını 1995-ci ildə başa vurmuşdur.

 Bioqrafiyası 
Hanna Katrin Fridriksson 4 avqust 1964-cü ildə Fransanın paytaxtı Parisdə anadan olmuşdur. Dövlət xəzinədarı Torben Fridriksson (; 21 aprel 1934 - 4 fevral 2012) və müəllimə Marqret Byörq Torsteynsdouttirin (; 17 oktyabr 1930 - 6 iyul 2016) ailəsində böyümüşdür.

1985-ci ildə Reykyavikdə orta məktəbi bitirmişdir.

"Reykyavik" həndbol klubunun oyunçusu olmuşdur. Daha sonra 1984-cü ilə qədər klubun əsas komandasının heyətində çıxış etmişdir. Komanda dağıldıqdan sonra paytaxt klubu "Valyur"a (valur - "şahin") keçmiş və 1984-1994-cü illərdə bu komandanın şərəfini qorumuşdur. 1994-1995-ci illərdə paytaxtın "Fram" klubunda, 1980-1990-cı illərdə milli komandanın heyətində çıxış etmişdir. 1995-ci ildə həndbolçu karyerasını başa vurmuşdur.

Fəlsəfə və iqtisadiyyat üzrə bakalavr təhsili aldığı İslandiya Universitetini 1999-cu ildə bitirmişdir. Daha sonra 2001-ci ildə Deyvis Kaliforniya Universitetində Biznesin İdarə Edilməsi (MBA) ixtisası üzrə magistr dərəcəsi almışdır.

1990-1999-cu illərdə Morgunblaziz qəzetində jurnalist kimi çalışmışdır.

2001-2003-cü illərdə Reykyavik Universitetində İdarəetmə Məktəbinə (Stjórnendaskóla) rəhbərlik etmişdir. 2003-2005-ci illərdə Reykyavik Universitetinin rəhbəri olmuşdur.

2005-ci ildən 2006-cı ilə qədər Eimskip şirkətinin kommunikasiyalar şöbəsinə rəhbərlik etmişdir.

2007-2009-cu illərdə Reykyavik Universitetində dərs demişdir.

2007-2009-cu illərdə səhiyyə naziri Qvyudlyöygyur Tour Tourdarsonun köməkçisi olmuşdur.

2009-2011-ci illərdə Bivryöst Universitetində dərs demişdir.

2010-2016-cı illərdə Icepharma şirkətində biznesin inkişafı üzrə direktor (2010–2012) və səhiyyə departamentinin meneceri (2012–2016) kimi fəaliyyət göstərmişdir.

 Siyasi karyerası 
2016-cı il parlament seçkilərinin nəticələrinə görə Reykyavik-Cənub seçki dairəsindən "İntibah" Partiyasının namizədi olaraq altinqə seçilmişdir. 2017 və 2021-ci il seçkilərində təkrar millət vəkili olmuşdur. 2024-cü il parlament seçkilərində Reykyavik-Şimal seçki dairəsindən namizədliyini irəli sürmüş və parlamentə seçilmişdir. 2016-2024-cü illərdə "Dirçəliş" parlament qrupunun sədri olmuşdur.

2023-cü ilin martında Şimal Şurasında Mərkəz qrupunun sədri seçilmişdir.

Dekabrın 21-də Baş nazir Kristrun Frostadouttirin (Sosial Demokrat Alyansı) rəhbərlik etdiyi koalisiya hökumətinin sənaye naziri təyin edilmişdir.

 İstinadlar 

Kateqoriya:Parisdə doğulanlar
Kateqoriya:Yaşayan insanlar